Knut O. Hansen

Knut Ove Hansen (født 8. januar 1965 i Tønsberg) er en norsk musiker og komponist i gruppene Demanding Treasure (1987–), Delicate Minds (1984–1985), Some Bizarre (1985–1986) og Innocent Eyes (1985). Han trakterer tangentinstrumenter, gitar, vokal og elektroniske musikkinstrumenter.

Hansen har laget musikk i forskjellige genrer. Alt fra synthpop, rock, pop, til ambient og klassisk musikk. Han har vært en sentral skikkelse i synth og rockemiljøet i Tønsberg siden begynnelsen av 80-tallet. Hansen er mest kjent for å ha vært tidlig ute med å introdusere elektroniske musikkinstrumenter i musikkmiljøet i hjembyen. Han har utdannelse i musikk fra Høgskolen i Vestfold, fullført i 2001.

Hansen bor i dag på Solvang i Tønsberg kommune. Han har siden 1993 undervist i flere kommuner i området rundt Tønsberg. Hansen har sittet i fagjuryen i Ungdommens kulturmønstring i 2011 og 2012.

Kategori:Norske rockemusikere
Kategori:Norske komponister
Kategori:Personer fra Tønsberg kommune
Kategori:Fødsler i 1965